
Riigihanke „Narva linna haljasalade hooldustööd 2010-2011” 
avatud hankemenetluse korraldamine 
1. Asjaolud ja menetluse käik
Narva linna ja Aktsiaseltsi HEAKORRASTUS (Reg. 10229666) vahel 10.05.2006.a. sõlmitud haljastuse hooldustööde töövõtuleping nr 0620 ning Narva linna ja AS N&V (Reg. 10003028) vahel 22.06.2006.a. sõlmitud parkide ja haljasalade hooldustööde töövõtuleping nr 06/22-2006 lõpevad tähtaja möödumisel 30.04.2010.a.

Kohaliku omavalitsusüksuse seadusest tulenevate kohustuste täitmiseks on vajalik sõlmida uus teenuste hankeleping.

Kuna haljasalade hooldustööde hankelepingu kavandatav maksumus ületab riigihanke hankemenetluse korraldamise kohustuse maksumuse piirmäärasid (teenuste riigihangete rahvusvaheline piirmäär moodustab alates 01.01.2010.a. 193 000 €), teeb Narva Linna-valitsuse Linnavara- ja Majandusamet ettepaneku algatada teenustööde tellimiseks riigihanke avatud hankemenetlus riigihangete seaduses sätestatud korras.

Hankedokumendid on kooskõlastatud, vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-dele 4 ja 5, Narva Linnavalitsuse 29.12.2005.a korraldusega nr 1400-k „Riigihanke konkursikomisjoni koosseisu kinnitamine“ moodustatud riigihanke konkursikomisjoni esimehega.
2. Õiguslikud alused

Vastavalt RHS § 10 lg 1 p-le 2 on riigihangete seaduses sätestatud korda kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija. RHS § 2 lg 2 kohaselt, riigihangeteks riigihangete seaduse tähenduses on muuhulgas hankija poolt teenuste tellimine. 
Vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-le 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. 
HMS § 2 lg 2 ütleb sõnaselgelt, et riigihankemenetlusele ei kohaldu haldusmenetluse seaduse sätted. Riigihankemenetlus on avalik-õiguslik erimenetlus, mis on allutatud vahendatud halduskohtulikule kontrollile. Seega ei ole käesoleva korralduse puhul tegemist haldusorgani poolt haldusülesande täitmisel avalik-õiguslikus suhtes üksikjuhtumi reguleerimiseks antud, isiku õiguste või kohustuste tekitamisele, muutmisele või lõpetamisele suunatud eksternse õigusaktiga, mistõttu „Riigihangete läbiviimise reglemendi“ §-s 6 nimetatud linnavalitsuse korraldusele ei laiene haldusmenetluse seaduses haldusaktidele sätestatud imperatiivsed nõuded (menetlus, vorm, vaidlustamisviide jms). 
3. Otsus
3.1. Algatada riigihanke „Narva linna haljasalade hooldustööd 2010-2011“ avatud hanke-menetlus, vastavalt juurdelisatud hankedokumentidele.
3.2. Määrata ülalnimetatud riigihankes hankijaks Narva Linnavalitsuse Linnavara- ja Majandusamet ja riigihanke eest vastutavaks isikuks LVMA kommunaalmajandus-osakonna heakorra- ja haljastusteenistuse peaspetsialist Ljudmila Morina.
3.3. Volitada LVMA direktori kohusetäitjat Tamara Luigas´t sõlmima edukaks tunnistatud pakkumuse esitanud pakkujaga haljasalade hooldustööde hankeleping.

4. Rakendussätted

4.1. Korraldus jõustub 27.01.2010.a.

4.2. Pakkuja, taotleja või hankemenetluses osalemisest huvitatud isik võib vaidlustada hankija tegevuse riigihangete seaduses sätestatud korras.
Tarmo Tammiste                                                               

Linnapea                                                                            Ants Liimets







       Linnasekretär

